Þorsteinn Björnsson vinnumaður á Búastöðum og Vilborgarstöðum fæddist 28. desember 1853 í Holti í Mýrdal og lést 9. mars 1883 á Vilborgarstöðum . Foreldrar hans voru Björn Bergsteinsson bóndi , f. 12. maí 1827 á Árgilsstöðum í Breiðabólstaðarsókn , d. 23. júní 1906 á Dyrhólum í Mýrdal , og kona hans Ólöf Þorsteinsdóttir húsfreyja , f. 8. mars 1825 á Ketilsstöðum í Mýrdal , d. 20. október 1899 á Dýrhólum . Þorsteinn var með foreldrum sínum í Holti til unglingsára , var farinn þaðan 1869 . Hann var vinnumaður í Gerðum á Reykjanesi 1870 , kom þaðan 1872 , var vinnumaður í Keldudal í Mýrdal 1872 - 1873 . Hann fluttist 1873 , 19 ára gamall , úr Mýrdal að Búastöðum , var vinnumaður á Vestri-Búastöðum 1873 og 1874 , en þá var Guðbjörg Bóel þar vinnukona . Þau voru þar vinnufólk 1875 . Þorsteinn var 22 ára vinnumaður í Stakkagerði 1876 og 1877 . Á Vilborgarstöðum var hann vinnumaður 1878 og 1880 var barn þeirra Friðriku , Sigríður Ólöf , þar á fyrsta ári . Þorsteinn lést þar 1883 „ úr innvortis veikindum “ . I. Barnsmóðir hans var Guðbjörg Bóel Jónsdóttir , þá vinnukona á Búastöðum , f. 14. mars 1853 , síðar húsfreyja á Seyðisfirði . Barn þeirra var 1 . Guðjón Þorsteinsson , f. 19. febrúar 1876 á Búastöðum , d. 20. október 1876 á Steinsstöðum úr „ bólgusótt “ .